Randi Thorvaldsen

Randi Thorvaldsen Nesdal (født 4. mars 1925 på Fiskum, død 10. februar 2011 på Hønefoss) var en norsk skøyteløper. Randi var født Thorvaldsen og ble gift med Rasmus Nesdal, som da var lærer ved Eikli skole. Han ble senere rektor ved samme skole. Randi representerte fra 1939 Idrettsforeningen Liv i nåværende Ringerike kommune. 

I senere år kalte hun seg bare Randi Nesdal. I en årrekke var hun Norges beste kvinnelige skøyteløper, og tok 9 norgesmesterskap på rad og vant 34 av 36 distanser mellom 1946 og 1954 (hun fikk 2 sølv i NM på Lillehammer i 1946) – flere enn noen annen norsk skøyteløper.

Randi Thorvaldsen deltok også i 8 verdensmesterskap, og fikk 4.-plass i 1948 og 1949, 9.-plass i 1950, sølv i 1951, bronse i 1952, 6.-plass i 1953 og 1954.

I 1950 ble hun tildelt IF Livs hederstegn, en æresbevisning som opprinnelig ble innstiftet i 1934 og først utdelt året etter. 15 år senere (i 1965) ble også ektemannen, Rasmus Nesdal, tildelt IF Livs hederstegn for sin innsats for klubben. Han var friidrettsmann og betydde mye for klubben opp gjennom årene. I 1979 ble hun også utnevnt som æresmedlem av IF Liv.

Etter skøytekarrieren jobbet hun i flere år som skøytetrener og sekretær for Buskerud Skøytekrets. I perioden 1971–1973 var hun vara for damene i Hurtigløpskomiteen til Buskerud Skøytekrets.

NM på skøyter 
Randi Thorvaldsen vant NM på skøyter, allround hele ni år på rad. Hun vant gull på hele 34 av de i alt 36 distansene hun gikk i denne perioden, og tok sølv på de to distansene hun ikke vant.

P = plassering

Rekorder

Personlige bestenoteringer

Norgesrekorder 
Randi Thorvaldsens norgesrekord på  m skøyter fra Lillehammer 22. februar 1953 sto helt fram til Bjørg Eva Jensen ettertrykkelig slo den i 1982. Det var riktig nok norske jenter med bestenoteringer under denne tiden, men ikke satt i offisielle løp på norske baner.

Verdensrekorder 
Den 25. februar i 1950 satte Randi Thorvaldsen verdensrekord på  m på Gjøvik med tiden 2:37,5, og forbedret dermed Laila Schou Nilsens 13 år gamle rekord fra Davos med 0,6 sekunder. Thorvaldsen satte også flere norske rekorder, og innehar rekorden for den lengstlevende sådan.

Litteratur 
 Eng, Trond. All Time International Championships: Complete Results, 1889-2002. Askim, Norway: WSSSA-Skøytenytt, 2002.
 Eng, Trond and Magne Teigen. Norske Mesterskap på Skøyter, 1894-2005. Askim/Veggli, Norway: WSSSA-Skøytenytt, 2005.
 Solli, Harry, Johan Langerud, Odd Hølen, Odd Palerud [red.] 1994. IF Liv/Fossekallen – 100 år 1895–1995. 240 s. ill. IF Liv/Fossekallen, Hønefoss 1995. Permanentlenke: https://urn.nb.no/URN:NBN:no-nb_digibok_2008030300035
 Teigen, Magne. Komplette Resultater: Internasjonale Mesterskap, 1889–1989, 1887–1989, menn/kvinner, senior/junior, allround/sprint. Veggli, Norway: WSSSA-Skøytenytt, 1989.
 Teigen, Magne. Komplette Resultater: Norske Mesterskap på Skøyter, 1887–1989, menn/kvinner, senior/junior. Veggli, Norway: WSSSA-Skøytenytt, 1989.
 Teigen, Magne and Preben G. Petersen. Norsk Skøyteleksikon 1988. Veggli, Norway: WSSSA-Norway, 1988.
 Teigen, Magne; Trond Eng, Arild Gjerde, Thorleif Teigen and Preben G. Petersen. Norsk Skøytestatistikk Gjennom Tidene 2004. Askim/Skedsmokorset/Veggli/Hokksund, Norway: WSSSA-Norway, 2004.

Referanser

Eksterne lenker 
 
 
 
 

Norske skøyteløpere
Norgesmestere i hurtigløp på skøyter – Allround
Deltakere for Norge i allround-VM på skøyter
Tidligere verdensrekordholdere i hurtigløp på skøyter
Personer fra Øvre Eiker kommune
Skøyteløpere for Idrettsforeningen Liv
Personer fra Ringerike kommune
Artikler i skøytesportprosjektet